Fugleadvokatenes arbeid ble omtalt i bl.a. Norge Rundt, God morgen Norge og NRKs dokumentarserie Villdyrhjerte. I 2022 var organisasjonen aktuell med en kunstutstilling viet byduer og en bevisstgjøringskampanje om juletrenetting som kan føre til fotskader hos fugler. En av Fugleadvokatenes hjertesaker er å endre den utbredte praksisen hvor skadede og syke byfugler avlives uten gyldig medisinsk grunn.